สวัสดีค่ะทานยาคุมแบบ28วันได้2เดือนตั้งแต่เดือนธันวาแล้วค่ะ ก่อนหน้าที่จะทานรอบเดือน37วันเคยกังวลเลยตรวจแล้วขึ้น1ขีด หลังจากตรวจก็มาวันที่13ธ.ค. และเริ่มกินยาคุมปกติ แล้วมีพสพไม่ได้ใส่ถุงทุกครั้งวันที่17และ31ธ.ค. แล้วพอเดือนมกรา ปกติประจำเดือนจะต้องมาในช่วง13-16แต่ก็ไม่มาค่ะ และมามีพสพอีกวันที่15ม.ค. ไม่ใส่ถุงเหมือนกัน จนตอนนี้วันที่21แล้วประจำเดือนก็ยังไม่มาค่ะ มีโอกาสท้องมั้ยคะ เพราะทานยาคุมแบบปกติ28เม็ดด้วยหรือเปล่าคะเลยเป็นเหตุให้ประจำเดือนเลื่อน
สวัสดีค่ะ หากได้เริ่มทานยาคุมกำเนิดในวันที่ 13 ธ.ค.ตั้งแต่วันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น การมีเพศสัมพันธ์ในวันที่ 17 และ 31 ธ.ค. โอกาสในการตั้งครรภ์จึงมีน้อยกว่า 1%อย่างไรก็ตาม เมื่อทานยาคุมจนถึงเม็ดที่ 23-28 คือถึงวันที่ 5-8 ม.ค. ควรจะมีประจำเดือนมา หากไม่มา ก็ควรตรวจหาการตั้งครรภ์ดูด้วยค่ะ เพราะอย่างไร ยาคุมก็ไดม่สามารถป้องกันการตั้งครรภ์ได้ 100% แต่หากตรวจไม่พบ ก็อาจเกิดจากผลของฮอร์โมนจากยาคุม ที่ไปทำให้เยื่อยุโพรงมดลูกบางลง จึงไม่มีประจำเดือนมา โดยเฉพาะหากเป็นยาคุมชนิดที่มีฮอร์โมนต่ำ แต่ก็ไม่ได้อันตรายอะไร และสามารถที่จะทานยาคุมต่อไปได้ค่ะ